Na temelju članka 26. stavka 1. i 3. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) i članka 58. Statuta Dječjeg vrtića „Palčica“ (KLASA: 601-01/22-01/02, URBROJ: 2103-14-07-22-3, KLASA: 601-01/22-01/12, URBROJ: 2103-14-07-22-3 i KLASA: 601-01/24-01/5, URBROJ: 2103-14-07-24-3), Upravno vijeće Dječjeg vrtića „Palčica“ na temelju Odluke o raspisivanju natječaja za radno mjesto odgojitelja/ice, na neodređeno, puno radno vrijeme (KLASA: 601-01/25-01/5, URBROJ: 2103-14-07-25-4), od 4. travnja 2025. godine, raspisuje:

**NATJEČAJ  
ZA RADNO MJESTO ODGOJITELJA/ICE U DJEČJEM VRTIĆU „PALČICA“**

***ODGOJITELJ/ICA – 1 izvršitelj/ica na neodređeno vrijeme, puno radno vrijeme, uz obvezni probni rok u trajanju od 1 mjeseca.***

* *izvršitelj/ica započinje s radom po provedenom natječaju*

Natjecati se mogu kandidati oba spola, sukladno članku 13. Zakona o ravnopravnosti spolova („Narodne novine“ 82/08 i 69/17).

Izrazi koji se koriste u ovom natječaju, a imaju rodno značenje, koriste se neutralno i odnose se jednako na muški i ženski spol.

Za prijam u radni odnos odgojitelja kandidati moraju ispunjavati, osim općih uvjeta, uvjete propisane člankom 24. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) te članka 2. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću („Narodne novine“ broj 133/97).

Kandidati moraju ispunjavati slijedeće uvjete za prijam u radni odnos:

* preddiplomski sveučilišni ili stručni studij za odgojitelja predškolske djece, odnosno studij odgovarajuće vrste kojim je stečena viša stručna sprema u skladu sa ranijim propisima, kao i diplomski sveučilišni studij ili diplomski specijalistički studij odgovarajuće vrste
* najmanje 1 godina radnog staža
* položen stručni ispit
* zdravstvena sposobnost za obavljanje posla

Pored prethodno navedenih uvjeta, kandidati moraju ispunjavati i opće uvjete za prijem u radni odnos:

* punoljetnost
* hrvatsko državljanstvo
* zdravstvenu sposobnost za obavljanje poslova radnog mjesta (dokaz o zdravstvenoj sposobnosti za obavljanje poslova radnog mjesta dostaviti će izabrani kandidati po prethodno dostavljenoj obavijesti o izboru)
* radni odnos u dječjem vrtiću ne može zasnovati osoba za koju postoje zapreke utvrđene člankom 25. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23)

Uz prijavu na natječaj kandidati su dužni priložiti:

1. životopis
2. dokaz o hrvatskom državljanstvu (preslika domovnice ili osobne iskaznice)
3. dokaz o stručnoj spremi (preslika diplome/svjedodžbe), odnosno istovrsne isprave o stečenom stručnom/akademskom zvanju/nazivu
4. preslika dokaza o položenom stručnom ispitu
5. elektronički zapis, odnosno potvrda Hrvatskog zavoda za mirovinsko osiguranje o podacima evidentiranim u matičnoj evidenciji Hrvatskog zavoda za mirovinsko osiguranje - ne stariji od mjesec dana od dana objave natječaja
6. dokaz o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23)
   * potvrda nadležnog suda da se protiv kandidata ne vodi kazneni postupak (članak 25. stavak 2. Zakona o predškolskom odgoju i obrazovanju), ne starija od 6 mjeseci od dana objave natječaja
   * potvrda nadležnog suda da se protiv kandidata ne vodi prekršajni postupak (članak 25. stavak 4. Zakona o predškolskom odgoju i obrazovanju), ne starija od 6 mjeseci od dana objave natječaja
   * potvrda nadležnog Centra za socijalnu skrb da kandidat nema izrečenu mjeru za zaštitu dobrobiti djeteta (članak 25. stavka 9. i 10. Zakona o predškolskom odgoju i obrazovanju), ne starija od mjesec dana objave natječaja.

Isprave se prilažu u neovjerenom presliku, a prije izbora kandidata predočit će se izvornik.

Kandidat koji ima pravo prednosti prema posebnom zakonu, dužan je u prijavi na natječaj pozvati se na to pravo i priložiti dokaz o pravu na koje se poziva, a ima prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji sukladno članku 102. navedenog zakona („Narodne novine“ broj 121/17, 98/19, 84/21 i 156/23) dužni su dostaviti sve dokaze iz članka 103. citiranog Zakona. Dokaz potrebni za ostvarivanje prava prednosti pri zapošljavanju objavljeni su na internetskoj stranici Ministarstva hrvatskih branitelja Republike Hrvatske: <https://branitelji.gov.hr/>

Kandidati koji se pozivaju na pravo prednosti pri zapošljavanju na temelju Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/14, 39/18 i 32/20) dužni su dostaviti dokaze koji su propisani člankom 9. citiranog Zakona.

**Adresa na koju se mogu podnijeti prijave za natječaj i rok za podnošenje prijave:**

Prijave na natječaj s dokazima o ispunjavanju uvjeta, podnose se na adresu:

***Dječji vrtić Palčica  
 Trg hrvatskih branitelja 9  
 43212 Rovišće***  
 s naznakom ***„Prijava na natječaj za odgojitelja/icu u Dječjem vrtiću Palčica“***

Prijave se podnose u roku 8 (osam) dana od objave natječaja.

**Rok u kome će kandidati biti obaviješteni o rezultatima natječaja:**

Kandidati će o rezultatima natječaja biti obaviješteni u zakonskom roku.

Zadržava se pravo poništiti natječaj bez dodatnog obrazloženja, odnosno po provedenom natječaju ne izvršiti izbor kandidata.

**Ostale informacije**

Nepotpune i nepravodobne prijave na natječaj neće se razmatrati.

Osobe koje podnesu nepotpune i nepravodobne prijave na natječaj ne smatraju se kandidatima prijavljenim na natječaj.

Urednom prijavom smatra se prijava koja sadrži sve podatke i priloge navedene u ovom natječaju. U prijavi na natječaj se navode i osobni podaci kandidata, kandidat podnošenjem prijave na natječaj pristaje da se isti koriste isključivo za potrebe ovog natječaja.



Predsjednica upravnog vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 Sanja Horvat, mag.oec.